Veien Frem

Veien Frem var et tidsskrift utgitt av Nordahl Grieg.

I februar 1936 startet Nordahl Grieg et antifascistisk tidsskrift, Veien Frem. Tidsskriftet fikk en forholdsvis kort levetid. Det kom i med åtte utgaver i 1936 og åtte utgaver i 1937. Et utvalg av artikler fra Veien Frem ved Odd Hølaas ble utgitt i 1947.

I artikkelen «Dramaet i Moskva» (februar 1937) angrep Grieg åtte norske forfattere som kritiserte Moskvaprosessene. Grieg hadde fått med seg flere kjente personer da han startet opp tidsskriftet, men etter at tidsskriftet fremstod med en tydelig stalinistisk profil i forbindelse med diskusjonen om Moskvaprosessene, falt de fleste fra. Diktet «Sprinterne»ble også publisert her.

Kategori:Nedlagte norske tidsskrifter
Kategori:Nordahl Grieg
Kategori:Publikasjoner etablert i 1936
Kategori:Publikasjoner nedlagt i 1937
Kategori:1936 i Norge
Kategori:1937 i Norge